"Ишьақәҳаргылар ҳҭахуп асаит, Аԥсны иҟоу ашколқәа зегьы уахь иҭагалахоит, арҵаҩцәа рызегьы уахь инеиртә еиԥш алшара раҳҭоит. Дара игәарҭалоит уа ахәыҷқәа иҟарҵало аҩныҟатәи адҵақәа. Иҟоуп еиуеиԥшым авариантқәа аҵаратә процесс шымҩаԥгатәу, аха иалхтәуп иаҳа иаҳнаало. Уи адагьы асистемақәа зегьы аинтернет рымазароуп. Уажәы Аԥсны аус зуа амобилтә еимадарақәа рҿы имҩаԥаагоит аиҿцәажәарақәа ус азы ацхыраара ҳарҭарҭә еиԥш. Анаҩс аҩнаҭаҿы ҩыџьа инареиҳаны ахәыҷқәа ахьыҟоу ҳамоуп, урҭ русура шпеиҿкаатәу, дара акомпиутер рымамзар ҟалоит, аҭелгьы рымамзар ԥсыхәас иҟаҵатәуи, абарҭ зегьы еилкаатәуп. Ақалақь аҿы иаҳа иманшәалахоит, ҳәарада, онлаин-аҵара аиҿкаара, аха ақыҭахәыҷқәагьы уи иалыхәдааны иҟамлароуп. Ахәыҷқәа зегьы алшара еицырзеиԥшзароуп. Уи аԥхьа ас еиԥш аҭагылазаашьа ҳамамызт, аха азҵаарақәа зегьы афинанстә проблемахь иигатәым. Аҭагылаазашьа иаҳа еицәахар ҟалоит, ахәыҷқәа еиҭа иаушьҭхар алшоит, убри аҟнытә уажәнатә ҳалагароуп аусура", - ҳәа еиҭеиҳәеит Аншба.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.
Иара убас шәаԥхьар ҟалоит:
- Аԥсны ашколқәа рҟны аиагаратә ԥышәарақәа аԥыхуп